กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสอบสวนคดีพิเศษซึ่งปฏิบัติงานด้านปฏิบัติการพิเศษพ.ศ. ๒๕๕๕[๑] อาศัยอำนาจตามความในมาตรา ๖ และมาตรา ๗ วรรคหนึ่งแห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ลักษณะ ชนิดและประเภทของเครื่องแบบพิเศษของข้าราชการกรมสอบสวนคดีพิเศษและการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการกรมสอบสวนคดีพิเศษซึ่งปฏิบัติงานด้านปฏิบัติการพิเศษและผู้บังคับบัญชาตามลำดับชั้นในกรมสอบสวนคดีพิเศษแต่งเครื่องแบบพิเศษตามกฎสำนักนายกรัฐมนตรีนี้หมวด ๑เครื่องแบบพิเศษข้าราชการกรมสอบสวนคดีพิเศษ ส่วน ๑ชนิดของเครื่องแบบ ข้อ ๒เครื่องแบบพิเศษข้าราชการกรมสอบสวนคดีพิเศษซึ่งปฏิบัติงานด้านปฏิบัติการพิเศษ มี ๒ชนิด คือ(๑) เครื่องแบบสนามสีกรมท่า ประกอบด้วย(ก) หมวกทรงอ่อนไม่มีกะบัง (หมวกเบเร่ต์) สีดำ หรือหมวกแก๊ปทรงอ่อนมีกะบังสีดำ หรือสีกรมท่า(ข) เสื้อแขนยาวคอปิดสีกรมท่า(ค) กางเกงขายาวกระเป๋าย่ามสีกรมท่า(ง) เข็มขัดด้ายถักสีดำ(จ) รองเท้าหุ้มข้อหนังหรือหนังกึ่งผ้าใบสีดำ หรือรองเท้าสูงครึ่งน่องหนังหรือหนังกึ่งผ้าใบสีดำ(๒) เครื่องแบบสนามสีพรางเทาแกมดำ ประกอบด้วย(ก) หมวกปีกทรงอ่อนสีพรางเทาแกมดำ(ข) เสื้อแขนยาวคอปิดสีพรางเทาแกมดำ(ค) กางเกงขายาวกระเป๋าย่ามสีพรางเทาแกมดำ(ง) เข็มขัดทางยุทธวิธีสีดำหรือสีกากี(จ) รองเท้าหุ้มข้อหนังหรือหนังกึ่งผ้าใบสีดำหรือสีกากีหรือรองเท้าสูงครึ่งน่องหนังหรือหนังกึ่งผ้าใบสีดำหรือสีกากีส่วน ๒ส่วนของเครื่องแบบ ข้อ ๓ หมวก มี ๓ แบบคือ(๑) หมวกทรงอ่อนไม่มีกะบัง (หมวกเบเร่ต์) สีดำ ทำด้วยสักหลาดหน้าหมวกทำด้วยผ้าปักตราสัญลักษณ์กรมสอบสวนคดีพิเศษ กว้าง ๖ เซนติเมตร ยาว ๖.๕เซนติเมตร(๒) หมวกแก๊ปทรงอ่อนมีกะบังสีดำหรือสีกรมท่า ทำด้วยผ้าหน้าหมวกปักอักษรย่อกรมสอบสวนคดีพิเศษ เป็นภาษาอังกฤษ คำว่า DSI สูง ๓ เซนติเมตร ปักนูนด้วยด้ายหรือไหมสีเทา(๓) หมวกปีกทรงอ่อนสีพรางเทาแกมดำ ทำด้วยผ้า ปีกหมวกกว้างไม่เกิน ๖เซนติเมตร หมวกต้องมีสีและลวดลายเช่นเดียวกับเสื้อและกางเกงการสวมหมวกให้สวมในโอกาสอันสมควรข้อ ๔ เสื้อ มี ๒ แบบคือ(๑) เสื้อแขนยาวคอปิดสีกรมท่า มีแถบผ้ากาวสักหลาดปิดคอตัวเสื้อผ่าอกตลอดติดซิปสีดำ สาบเสื้อกว้างพองามอกเสื้อทั้งสองข้างเย็บแถบผ้ากาวสักหลาดสำหรับติดแผ่นผ้าสีเดียวกับตัวเสื้อ กว้าง ๓.๕เซนติเมตร ยาว ๑๓ เซนติเมตร บนแผ่นผ้าปักชื่อตัวและชื่อสกุลติดที่ด้านขวาปักตำแหน่งและสังกัดเป็นอักษรย่อติดที่ด้านซ้ายขอบและตัวหนังสือปักด้วยด้ายหรือไหมสีเทา ด้านล่างลงมามีกระเป๋าปะเฉียงข้างละ ๑กระเป๋า มีใบปกกระเป๋าปิดด้วยแถบผ้ากาวสักหลาดบ่าเสื้อทั้งสองข้างเย็บแถบผ้ากาวสักหลาดสำหรับติดแผ่นผ้าสีเดียวกับตัวเสื้อ กว้าง๓.๕ เซนติเมตร ยาว ๔ เซนติเมตร บนแผ่นผ้าปักเครื่องหมายตำแหน่งแขนเสื้อทั้งสองข้างมีกระเป๋าปะ ข้างละ ๑ กระเป๋า กว้าง ๑๓.๕ เซนติเมตร ยาว ๑๘.๕เซนติเมตร มีใบปกกระเป๋าปิดด้วยแถบผ้ากาวสักหลาดบนใบปกกระเป๋าและกระเป๋าทั้งสองข้างเย็บแถบผ้ากาวสักหลาด ที่ใบปกกระเป๋าด้านขวาติดป้ายรหัสประจำตัว กว้าง ๕ เซนติเมตร ยาว ๘ เซนติเมตร ที่ใบปกกระเป๋าด้านซ้ายติดรูปธงชาติไทย กว้าง ๕ เซนติเมตร ยาว ๘ เซนติเมตร และบนกระเป๋าทั้งสองข้างติดเครื่องหมายรูปอาร์มกว้าง ๘ เซนติเมตร ยาว ๙ เซนติเมตรภายในรูปอาร์มปักเครื่องหมายราชการกรมสอบสวนคดีพิเศษ(๒) เสื้อแขนยาวคอปิดสีพรางเทาแกมดำมีลักษณะเช่นเดียวกับเสื้อแขนยาวคอปิดสีกรมท่าตาม (๑)ข้อ ๕ กางเกง มี ๒ แบบคือ(๑) กางเกงขายาวกระเป๋าย่ามสีกรมท่า ด้านหน้ามีกระเป๋าเจาะ ข้างละ ๑กระเป๋า ด้านหลังมีกระเป๋าเจาะ มีใบปกกระเป๋า ข้างละ ๑ กระเป๋าด้านข้างมีกระเป๋าย่ามปะเฉียงเหนือเข่า ข้างละ ๑ กระเป๋า(๒) กางเกงขายาวกระเป๋าย่ามสีพรางเทาแกมดำมีลักษณะเช่นเดียวกับกางเกงขายาวกระเป๋าย่ามสีกรมท่าตาม (๑)ข้อ ๖ เข็มขัด มี ๒ แบบคือ(๑) เข็มขัดด้ายถักสีดำ กว้าง ๓ เซนติเมตรหัวเข็มขัดทำด้วยโลหะสีเงินรูปสี่เหลี่ยมผืนผ้าทางนอน กว้าง ๓.๕ เซนติเมตร ยาว ๕เซนติเมตร มีลายนูนรูปเครื่องหมายราชการกรมสอบสวนคดีพิเศษ(๒) เข็มขัดทางยุทธวิธีสีดำหรือสีกากี ทำด้วยด้ายถัก กว้าง ๔.๕เซนติเมตร หัวเข็มขัดทำด้วยโลหะรมดำ รูปสี่เหลี่ยมผืนผ้าทางตั้งมุมมนโปร่งตรงกลางกว้าง ๔ เซนติเมตร ยาว ๕.๕ เซนติเมตร และมีแกนโลหะตรงกลางหัวเข็มขัดเพื่อตรึงสายเข็มขัดข้อ ๗ รองเท้า มี ๒ แบบคือ(๑) รองเท้าหุ้มข้อหนังหรือหนังกึ่งผ้าใบสีดำหรือสีกากี(๒) รองเท้าสูงครึ่งน่องหนังหรือหนังกึ่งผ้าใบสีดำหรือสีกากีรองเท้าทุกแบบต้องไม่มีเส้นหรือลวดลายและการสวมใส่รองเท้าและถุงเท้าให้ใช้สีเดียวกับเข็มขัดหมวด ๒เครื่องหมายตำแหน่ง ข้อ ๘ แผ่นผ้าสำหรับปักเครื่องหมายตำแหน่งทำด้วยผ้าสีเดียวกับตัวเสื้อกว้าง ๓.๕ เซนติเมตร ยาว ๕ เซนติเมตรปักเครื่องหมายตำแหน่งและสิ่งประกอบด้วยด้ายหรือไหมสีเทา ดังต่อไปนี้(๑) ข้าราชการกรมสอบสวนคดีพิเศษตำแหน่งประเภทบริหารระดับสูงและตำแหน่งประเภทวิชาการระดับทรงคุณวุฒิ มีแถบกว้าง ๐.๕ เซนติเมตร ยาว ๓ เซนติเมตร๔ แถบ ด้านบนกึ่งกลางแถบมีเครื่องหมายตราชู เบื้องล่างโอบล้อมด้วยช่อชัยพฤกษ์ ๒ช่อ ก้านบรรจบกัน ๒ ชั้น(๒) ข้าราชการกรมสอบสวนคดีพิเศษตำแหน่งประเภทบริหารระดับต้นตำแหน่งประเภทอำนวยการระดับสูง ตำแหน่งประเภทวิชาการระดับเชี่ยวชาญและตำแหน่งประเภททั่วไป ระดับทักษะพิเศษ มีแถบกว้าง ๐.๕ เซนติเมตร ยาว ๓ เซนติเมตร๔ แถบ ด้านบนกึ่งกลางแถบมีเครื่องหมายตราชู เบื้องล่างโอบล้อมด้วยช่อชัยพฤกษ์ ๒ช่อ ก้านบรรจบกัน(๓) ข้าราชการกรมสอบสวนคดีพิเศษตำแหน่งประเภทอำนวยการระดับต้นและตำแหน่งประเภทวิชาการระดับชำนาญการพิเศษ มีแถบกว้าง ๐.๕ เซนติเมตร ยาว ๓เซนติเมตร ๔ แถบ ด้านบนกึ่งกลางแถบมีเครื่องหมายตราชู(๔) ข้าราชการกรมสอบสวนคดีพิเศษตำแหน่งประเภทวิชาการระดับชำนาญการและตำแหน่งประเภททั่วไประดับอาวุโส มีแถบกว้าง ๐.๕ เซนติเมตร ยาว ๓ เซนติเมตร ๓แถบ ด้านบนกึ่งกลางแถบมีเครื่องหมายตราชู(๕) ข้าราชการกรมสอบสวนคดีพิเศษตำแหน่งประเภททั่วไประดับชำนาญงานมีแถบกว้าง ๐.๕ เซนติเมตร ยาว ๓ เซนติเมตร ๒ แถบ และมีแถบกว้าง ๐.๒๕ เซนติเมตร ยาว๓ เซนติเมตร ๑ แถบ แทรกอยู่ตรงกลาง ด้านบนกึ่งกลางแถบมีเครื่องหมายตราชู(๖) ข้าราชการกรมสอบสวนคดีพิเศษตำแหน่งประเภทวิชาการระดับปฏิบัติการมีแถบกว้าง ๐.๕ เซนติเมตร ยาว ๓ เซนติเมตร ๒ แถบด้านบนกึ่งกลางแถบมีเครื่องหมายตราชู(๗) ข้าราชการกรมสอบสวนคดีพิเศษตำแหน่งประเภททั่วไประดับปฏิบัติงานมีแถบกว้าง ๐.๕ เซนติเมตร ยาว ๓ เซนติเมตร ๑ แถบ และแถบกว้าง ๐.๒๕ เซนติเมตร ยาว ๓เซนติเมตร ๑ แถบ ด้านบนกึ่งกลางแถบมีเครื่องหมายตราชูหมวด ๓เบ็ดเตล็ด ข้อ ๙ เครื่องแบบพิเศษข้าราชการกรมสอบสวนคดีพิเศษชนิดใดจะต้องแต่งในโอกาสใดให้เป็นไปตามที่อธิบดีกรมสอบสวนคดีพิเศษกำหนดข้อ ๑๐ ข้าราชการกรมสอบสวนคดีพิเศษซึ่งได้รับเครื่องหมายแสดงความสามารถหรือเข็มวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ ตามที่ส่วนราชการนั้นกำหนดข้อ ๑๑ ให้กรมสอบสวนคดีพิเศษจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎสำนักนายกรัฐมนตรีนี้โดยเคร่งครัดให้ไว้ณ วันที่ ๖ พฤศจิกายน พ.ศ. ๒๕๕๕ยิ่งลักษณ์ชินวัตรนายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือโดยที่ข้าราชการกรมสอบสวนคดีพิเศษ ซึ่งปฏิบัติงานด้านปฏิบัติการพิเศษมีภารกิจต้องดำเนินการตามกฎหมายว่าด้วยการสอบสวนคดีพิเศษหรือตามหลักเกณฑ์ที่คณะกรรมการคดีพิเศษประกาศกำหนดหรือตามมติของคณะกรรมการคดีพิเศษตลอดจนปฏิบัติงานตามประมวลกฎหมายวิธีพิจารณาความอาญาและกฎหมายอื่นเกี่ยวกับความผิดทางอาญาที่เป็นคดีพิเศษซึ่งการดำเนินการดังกล่าวต้องปฏิบัติงานในพื้นที่นอกที่ตั้งกรมสอบสวนคดีพิเศษร่วมกับส่วนราชการอื่นๆสมควรกำหนดให้ข้าราชการกรมสอบสวนคดีพิเศษซึ่งปฏิบัติงานด้านปฏิบัติการพิเศษมีเครื่องแบบพิเศษเพิ่มขึ้นจากเครื่องแบบข้าราชการพลเรือนเพื่อให้เหมาะสมกับภารกิจและพื้นที่ปฏิบัติการ จึงจำเป็นต้องออกกฎสำนักนายกรัฐมนตรีนี้ปริยานุช/ผู้จัดทำ๑๕ พฤศจิกายน๒๕๕๕ชาญ/ผู้ตรวจ๒๐ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๐๖ ก/หน้า ๑๗/๑๔ พฤศจิกายน ๒๕๕๕